**KOOLITUSPAKKUMINE**

**Tellija:** Aeternum Koolitus ja Konsultatsioonid OÜ

**Pakkuja:** MTÜ Eesti täiskasvanukoolitajate kogukond

**Pakkuja äriregistrikood:** 80317923

**Toimumise aeg:** 26-27.01.2017, 12 akadeemilist tundi

Pakkumine on koostatud Tellija kutse alusel. Tellija kontaktisik on Kreeta Arusaar +372 515 6626, kreeta@aeternum.ee. Pakkuja kontaktisik on Georgi Skorobogatov +372 5599 0617 georgi.skorobogatov@gmail.com.

**Toimumise koht:** tellija valitud asukoht Eestis - täpsustamisel

**Lähteülesanne**

Tellija soovib jõuda oma koolitusteenuste pakkumisel õppijate refleksiooni toetamiseni kõikides ettevõtte koolitusvaldkondades ja kõikide segmentide puhul. Selle eelduseks on Tellija kõikide koolitajate valmisolek reflekteerimiseks ja õppijate refleksiooni toetamiseks koolituse käigus. Koolitajad teadvustavad refleksiooni vajalikkust, kuid vajavad täiendavaid süvendatud teadmisi refleksioonist ja refleksioonimeetoditest ning nende praktilise rakendamise kogemust. Koolitusgrupi suurus on 8 (täpsustamisel) koolitajat.

**Koolitaja eeltöö**

Jaanuari kuu jooksul võtab koolitaja vaatlejana osa Tellijaga kooskõlastatud koolitusest eesmärgil tutvuda Tellija koolitajate tegevuse ja sihtrühmade eripäradega ning refleksiooni toetamise võimalustega Tellija koolituste raames.

**Osalejate eeltöö**

Iga Tellija töötaja, kes võtab osa koolitusest, kirjutab jaanuari kuu jooksul vähemalt ühe kirjaliku refleksiooni etteantud meetodi alusel kokkulepitud veebikeskkonnas. Juhul, kui perioodi sisse ühtegi koolitust ei jää, valib töötaja muu samaväärse tööalase kogemuse, mis leiab aset antud perioodi jooksul. Koolitajate refleksioone analüüsitakse koos koolitajaga koolituse jooksul.

**Koolituse sisu**

Koolituse eesmärk on mõtestada koolitaja refleksiivse praktika olemus ja olulisus ning leida Tellija töötajatele sobivad võimalused ning meetodid oma professionaalse tegevuse reflekteerimiseks. Samuti leitakse koolituse tulemusel viise, kuidas toetada õppijate refleksiooni oma koolituste raames valitud sihtrühmade näitel ja kuidas toetada nende praktilise tegevuse refleksiooni pärast koolituse läbimist. Käsitatavad sihtrühmad valivad koolitaja Tellija esindajaga koostöös. Koolituse käigus mõtestatakse ka seda, kuidas tutvustada uudse, õppija refleksiooni toetava lähenemise eeliseid Tellija klientidele.

Koolituse teemad:

* Refleksiooni olemus – mis, kellele ja milleks?
* Milles väljendub ja millest sõltub koolitaja refleksiivne praktika?
* Kompetentsuspõhine koolitaja refleksioon
* Refleksiivse praktika takistused ja nende ületamise võimalused
* Kriitiline mõtlemine refleksiooni osana
* Õppija refleksiooni toetamise võimalused ja meetodid koolitussituatsioonis

Koolituse tulemusel osaleja:

* Teab refleksiooni ja refleksiivse praktika teooriat
* Mõistab oma refleksiivset praktikat ja selle arenguvõimalusi
* Oskab koolitajana teha enda jaoks sobivamaid valikuid oma refleksiivse praktika toetamiseks
* Teab mitmekesiseid refleksioonimeetodeid
* Mõistab, kuidas toetada oma õppijate refleksiooni koolitussituatsioonis
* Oskab valida sobivaid refleksioonimeetodeid valitud Tellija sihtrühmade refleksiooni toetamiseks koolitussituatsioonis.

Koolituse fookuses on läbivalt praktilisus ja tuginemine Tellija tegelikele vajadustele. Päeva ülesehitus hõlmab lühiloenguid, arutelusid, iseseisvat tööd, paaris- ja rühmaülesandeid. Materjalid ja ülesanded on valitud erinevate õpistiilidega osalejate toetamiseks.

**Indikatiivne ajakava**

1. päev

10.00 – 11.30 I plokk

11.30 – 12.00 paus

12.00 – 13.30 II plokk

13.30 – 14.30 lõuna

14.30 – 16.00 III plokk

2. päev

09.00 – 10.30 IV plokk

10.30 – 11.00 paus

11.00 – 12.30 V plokk

12.30 – 13.30 lõuna

13.30 – 15.00 VI plokk

Ajakava täpsustatakse koostöös Tellija esindajaga toimumiskoha selgumisel.

**Osalejate järeltegevus**

Koolitusele järgneb iseseisva tegevusena kolleegi koolituse vaatlus ja paarisrefleksioon etteantud töölehe või enda valitud lähenemise alusel. Koolitusel peab vaadeldav kasutama mõnda osalejate refleksiooni toetavat meetodit.

**Koolituse maksumus**

Koolituse maksumus on eurot. Pakkuja väljastab käibemaksuvabu arveid.

Maksumus sisaldab koolitaja tööd vähemalt 22 akadeemilist tundi:

* Pakkumise koostamine
* Kohtumine Tellija esindajaga koolituse ettevalmistuse käigus
* Vähemalt ühe Tellija koolituse vaatlus
* Ettevalmistav töö teema, sisu ja materjalidega
* Koolitaja kohapealne töö koolituse jooksul
* Järelkohtumine Tellijaga koolituse tulemuslikkuse ja võimalike jätkutegevuste arutamiseks.

**Jätkutegevuse võimalused eraldi kokkuleppel**

* Tellija koolitajate valitud refleksioonimeetodite rakendamise analüüs, millele võib eelneda ka vaatlus koolitaja poolt.
* Sobitavate refleksioonimeetodite kohandamine või uute loomine iga Tellija sihtrühma jaoks.

**Koolitaja tutvustus**

Georgi Skorobogatov on MTÜ Eesti täiskasvanukoolitajate kogukond asutaja ja juhatuse liige, Tallinna Ülikooli külalisõppejõud, SA Kutsekoda EPALE projekti koordinaator ning Europassi keskuse juhataja.

Georgi on omandanud bakalaureuse- ja magistrikraadi (Cum Laude) andragoogika erialal ning praktiseerib täiskasvanute koolitamist alates 2006. aastast. Tema koolitaja kogemus põhineb peamiselt täiskasvanukoolitajate ja õpetajate arengu toetamisel m.h. avalikus- ning erasektoris, MTÜdes ja ülikoolis Eestis, mujal Euroopas ning kolmandates riikides. Georgi omab Täiskasvanute koolitaja, tase 7 kutset. Kõikide andragoogika valdkonna teemade seas on koolitaja refleksioon tema peamine kirg ja ta on seda põhjalikult uurinud. Ta omab töökogemust koolituse- ja arenduse valdkonnas, eelkõige keskendudes avalikule sektorile. 2007-2009 aastatel oli ta Avaliku sektori Koolitusjuhtide kogu liige, s.h. juhatuse liige.

MTÜ Eesti täiskasvanukoolitajate kogukond asutaja- ja juhatuse liikmena ning Euroopa täiskasvanuhariduse veebikeskkonna EPALE Eesti poolse koordinaatorina seisab Georgi Eesti koolitajate võrgustiku loomise ja kogemuste vahetamise eest, keskendudes koolitajate praktikakogukonna arendamisele.

**Lõppsätted**

* Tasumine toimub ühe osamaksena arve alusel.
* Arve väljastab Pakkuja pärast koolituse läbiviimist seitsmepäevase maksetähtajaga.
* Pakkumise kinnitamisega nõustub Tellija selle sisu ja maksumusega.
* Pakkumine on koostatud Tellijalt saadud eelinfo alusel ning pakkumise sisu on võimalik muuta vastavalt täpsustatud vajadustele ning võimalustele.